Аналагічная сітуацыя паўтарылася ў сельгаскааператыве “Малюшычы”, дзе Васілій сем сезонаў адпрацаваў машыністам КЗР-10 на нарыхтоўцы кармоў. У міжсезонне механізатару выпадала няшмат работы, а тым часам кааператыўны аўтобус выхадзіў свой рэсурс і яго вырашылі спісаць на металалом. Васілій з гэтым не пагадзіўся і дабіўся дазволу аднавіць машыну. З энтузіязмам узяўся за справу, і зараз яго ПАЗік зноў шпарка калясіць па сельскіх дарогах. Гэты транспартны сродак запатрабаваны штодзённа, таму Васілію Канстанцінавічу даводзіцца выязджаць у рэйс нават а пятай гадзіне раніцы і вяртацца дамоў познім вечарам. Хтосьці наракаў бы на такі рэжым работы, ды толькі не ён.